Oficialusis leidinys L 100 , 27/04/1972 p. 0001 - 0002

specialusis leidimas suomių kalba: skyrius 3 tomas 4 p. 0103

specialusis leidimas danų kalba: serija I skyrius 1972(II) p. 0333

specialusis leidimas švedų kalba: skyrius 3 tomas 4 p. 0103

specialusis leidimas anglų kalba: serija I skyrius 1972(II) p. 0347

specialusis leidimas graikų k.: skyrius 03 tomas 7 p. 0193

specialusis leidimas ispanų kalba: skyrius 03 tomas 5 p. 0197

specialusis leidimas portugalų kalba skyrius 03 tomas 5 p. 0197



Tarybos reglamentas (EEB) Nr. 845/72 1972 m. balandžio 24 d. nustatantis specialias šilkaverpių auginimą skatinančias priemones EUROPOS BENDRIJŲ TARYBA, atsižvelgdama į Europos bendrijos steigimo sutartį, ypač į jos 43 straipsnį, atsižvelgdama į Komisijos pasiūlymą, atsižvelgdama į Europos Parlamento nuomonę, atsižvelgdama į Ekonomikos ir socialinių reikalų komiteto nuomonę, kadangi 1968 m. birželio 28 d. Tarybos reglamente (EEB) Nr. 827/68 [1] dėl tam tikrų Sutarties II priede nurodytų produktų rinkos bendro organizavimo yra nustatytos priemonės, reglamentuojančios prekybą šilkaverpiais ir jų kiaušiniais, bet nenurodytos paramos priemonės Bendrijoje; kadangi tam tikruose Bendrijos regionuose šilkaverpių auginimas yra svarbi ūkio šaka; kadangi ši veikla – tai papildomas tų regionų ūkininkų pajamų šaltinis; kadangi dėl to reikėtų patvirtinti priemones, padedančias šilkaverpių augintojams užtikrinti pakankamas pajamas; kadangi tuo tikslu reikėtų numatyti priemones, padedančias reguliuoti pasiūlą bei rinkos poreikius ir šilkaverpių auginimui teikiamą pagalbą, pakeičiančią visą nacionalinę šilkaverpių augintojams teikiamą pagalbą; kadangi, atsižvelgiant į šilkaverpių auginimui būdingus ypatumus, ši pagalba turėtų būti už dėžutę sunaudotų šilkaverpių kiaušinių mokama fiksuota suma; kadangi išlaidas, valstybių narių patirtas vykdant šio reglamento įsipareigojimus, turėtų padengti Bendrija, remdamasi nuostatomis dėl bendrosios žemės ūkio politikos finansavimo, PRIĖMĖ ŠĮ REGLAMENTĄ: 1 straipsnis 1. Siekiant paskatinti prekybos ir bendros prekybos organizacijų veiksmus, skatinančius reguliuoti pasiūlą ir rinkos poreikius, gali būti taikomos Bendrijos priemonės, pagerinsiančios bendrojo muitų tarifo 01.06 C subpozicijoje klasifikuojamų šilkaverpių ir to paties tarifo 05.15 B subpozicijoje klasifikuojamų šilkaverpių kiaušinių kokybę. 2. 1 dalies nuostatos, tiek, kiek jos susijusios su Sutarties 39 straipsnio 1 dalies a punkte nustatytais tikslais, gali būti taikomos bendroms priemonėms, apibrėžtoms 1970 m. balandžio 21 d. Tarybos reglamento (EEB) Nr. 729/70 [2] dėl bendrosios žemės ūkio politikos finansavimo 6 straipsnio 1 dalyje. 2 straipsnis 1. Nuo 1972–1973 auginimo metų suteikiama pagalba šilkaverpiams, išaugintiems Bendrijoje. Ši visoje Bendrijoje vienodo dydžio pagalba nustatoma kasmet iki rugpjūčio 1 d. kitais kalendoriniais metais prasidedantiems auginimo metams. Tačiau pagalbos 1972–1973 auginimo metams dydis nustatomas iki 1972 m. birželio 1 d. 2. Pagalba – tai už dėžutę sunaudotų šilkaverpių kiaušinių mokama konkreti suma, nustatoma atsižvelgiant į tai, kad šilkverpių augintojams turi būti užtikrintos pakankamos pajamos, į kokonų ir žaliavinio šilko rinkos padėtį, numatomas tos rinkos vystymosi kryptis ir importo politiką. Pagalba šilkaverpių augintojams suteikiama už kiekvieną sunaudotų šilkaverpių kiaušinių dėžutę, jei: - dėžutėse yra minimalus, dar nustatytinas kiaušinių skaičius, - šilkaverpiai sėkmingai išauginami. 3. Pagalbos suma nustatoma Sutarties 43 straipsnio 2 dalyje nustatyta tvarka. 4. Taryba, remdamasi Komisijos pasiūlymu, 43 straipsnio 2 dalyje nustatyta tvarka patvirtina bendrąsias šio straipsnio taikymo taisykles. 5. Išsamios šio straipsnio taikymo taisyklės patvirtinamos 1970 m. birželio 29 d. Tarybos reglamento (EEB) Nr. 1308/70 [3] dėl bendro linų ir kanapių rinkos organizavimo 12 straipsnyje nustatyta tvarka. 3 straipsnis Šilkaverpių auginimo metai prasideda kiekvienų kalendorinių metų balandžio 1 d. ir baigiasi kitų kalendorinių metų kovo 31 d. 4 straipsnis Valstybės narės ir Komisija perduoda viena kitai išsamią informaciją, būtiną norint įgyvendinti šį reglamentą. Pateiktinos informacijos konkrečios detalės nustatomos Reglamento (EEB) Nr. 1308/70 12 straipsnyje nurodyta tvarka. Ta pačia tvarka patvirtinamos minėtos informacijos perdavimo ir paskirstymo taisyklės. 5 straipsnis 1 straipsnyje nurodytiems produktams taikomos bendrosios žemės ūkio politikos finansavimą reglamentuojančios nuostatos. 6 straipsnis Šis reglamentas įsigalioja trečią dieną po jo paskelbimo Europos Bendrijų oficialiajame leidinyje. Šis reglamentas yra privalomas visas ir tiesiogiai taikomas visose valstybėse narėse. Priimta Liuksemburge, 1972 m. balandžio 24 d. Tarybos vardu Pirmininkas G. Thorn [1] OL L 151, 1968 6 30, p. 16. [2] OL L 94, 1970 4 28, p. 13. [3] OL L 146, 1970 6 4, p. 1. --------------------------------------------------